Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 5658

(2) A Spanyol Királyság az 1765/82/EGK, az 1766/82/EGK és a 3420/83/EGK rendeletben említett, állami kereskedelmet folytató országok tekintetében mennyiségi korlátozásokat tart fenn az olyan országok tekintetében még nem liberalizált termékek behozatalára vonatkozóan, amelyekre a 288/82/EGK rendelet alkalmazandó. Az ilyen termékekre rögzített kontingensek tekintetében semmilyen más előnyt nem nyújt az állami kereskedelmet folytató országok számára, mint amelyeket azon országoknak biztosít, amelyekre a 288/82/EGK rendelet alkalmazandó. E mennyiségi korlátozások legalább addig hatályban maradnak, amíg a 288/82/EGK rendeletben említett országok tekintetében az azonos termékekre mennyiségi korlátozások állnak fenn. Az állami kereskedelmet folytató országok tekintetében a Közösség által még nem liberalizált termékekre alkalmazandó spanyolországi behozatali szabályozás bármilyen módosítását a 3420/83/EGK rendeletben megállapított szabályoknak és eljárásoknak megfelelően, valamint az első albekezdés sérelme nélkül kell végrehajtani. A Spanyol Királyság azonban nem köteles az állami kereskedelmet folytató országok tekintetében újra mennyiségi korlátozásokat bevezetni az olyan termékek behozatalára, amelyeket ezen országok tekintetében liberalizáltak, és amelyekre az Általános Vám- és Kereskedelmi Egyezmény tagállamai tekintetében továbbra is mennyiségi korlátozások vonatkoznak.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes